गुजरात में विधानसभा चुनाव की सरगर्मी, राजनीतिक स्तर पर कई तरह के बदलाव तथा अर्थव्यवस्था के अच्छे संकेतों के बीच बौंबे स्टौक एक्सचेंज यानी बीएसई में उतारचढ़ाव के साथ सूचकांक 8 दिसंबर को 417.30 अंक यानी 1.27 प्रतिशत की साप्ताहिक बढ़त पर रहा जबकि नैशनल स्टौक एक्सचेंज में भी अच्छा माहौल होने से निफ्टी 1.42 प्रतिशत की तेजी यानी 143.85 अंक की साप्ताहिक तेजी पर रहा. उस से पहले के सप्ताह में बाजार में गिरावट रही लेकिन भारतीय रिजर्व बैंक की समीक्षा में अर्थव्यवस्था के लिए सख्त रुख, निजी सर्वेक्षण आंकड़ों में देश के विनिर्माण क्षेत्र के 13 महीनों के उच्चतम स्तर पर पहुंचने, सकल घरेलू उत्पाद के दूसरी तिमाही में मजबूत रहने जैसे आंकड़ों के कारण बाजार में कई दिनों की सुस्ती के बाद रौनक लौटी और बाजार तेजी पर बंद हुआ.